ผมเป็นหนองใน แล้วตอนนี้อัณฑะข้างขวาผมบวมแล้วเจ็บมาก ผมอยากรู้ว่าค่ารักษามันประมาณเท่าไหร่คับ
สวัสดีค่ะ หนองในคือโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัดหรือปัสสาวะเป็นหนอง มีแผลที่อวัยวะเพศ เจ็บ บวม หรือฟกช้ำที่ลูกอัณฑะข้างใดข้างหนึ่ง แต่พบได้ไม่บ่อยการวินิจฉัยในผู้ชายอาจใช้การตรวจร่างกาย ร่วมกับการเก็บปัสสาวะไปตรวจหาเชื้อหนองในค่ะแนะนำพบแพทย์ที่รพ.ตามที่มีสิทธิ์การรักษาไม่ว่าจะเป็น 30 บาทหรือประกันสังคม เพื่อลดปัญหาค่าใช้จ่ายค่ะ ค่ารักษาหากไม่มีภาวะแทรกซ้อนน่าจะไม่เกินประมาณหลักพันบาทค่ะการรักษาหนองในจะได้มียาฆ่าเชื้อแบบฉีดและแบบรับประทาน ร่วมกับกลับไปติดตามอาการตามนัดแนะนำมีเพศสัมพันธ์แบบป้องกันด้วยถุงยางอนามัย และควรพาผู้ที่เรามีเพศสัมพันธ์ด้วยไปรักษา ไม่เช่นนั้นเชื้อก็ติดกันไปติดกันมา ไม่หายขาด